***ანგარიში***  01.10.2019 წ.

***ხარაგაულის მუნიციპალიტეტის მერიის ჯანმრთელობისა და სოციალური დაცვის სამსახურის მიერ გაწეული მუშაობის შესახებ***

 ქვეყნის ერთ-ერთი უმთავრესი ფასეულობა ადამიანის ჯანმრთელობაა. ადამიანის ჯანმრთელობის მდგომარეობაზე მნიშვნელოვან ზეგავლენას ახდენს სახელმწიფოს მიერ ჯანმრთელობის სფეროში ნაკისრი ვალდებულებები. სახელმწიფო ბოლო წლების განმავლობაში მნიშვნელოვან თანხას ხარჯავს მოსახლეობის ჯანმრთელობის დაცვაზე ხარაგაულის მუნიციპალიტეტის მერიის ჯანმრთელობისა და სოციალური დაცვის სამსახური არსებული რესურსის ფარგლებში აქტიურ პოლიტიკას ატარებს მოსახლეობის ჯანმრთელობის დაცვისა და სოციალური უზრუნველყოფის კუთხით. მიმდინარე წელსაც გარკვეული მუშაობა იქნა გაწეული მოსახლეობის ჯანმრთელობისა და სოციალური მდგომარეობის გაუმჯობესების მიზნით. მუნიციპალიტეტში ამ მიმართულებით მიმდინარე წელს მოქმედებს 6 ძირითადი და 22 ქვეპროგრამა. მერიის მიერ განხორციელებული პროგრამებია:

1. **სოციალურად დაუცველი ოჯახების მკურნალობის, სამედიცინო და სხვა სახის მომსახურების პროგრამა, მ.შ.**:
	1. ინდივიდუალური სამედიცინო დახმარება;
	2. ზოგიერთი ქრონიკული დაავადებისას მედიკამენტებით უზრუნველყოფა;
	3. C ჰეპატიტით დაავადებულთა კვლევების დაფინანსება;
	4. კოხლეარული იმპლანტით მოსარგებლე 0-დან 18 წლამდე ასაკის პირთა დახმარება;
	5. ერთჯერადი ფინანსური დახმარება;
	6. ხანდაზმულთა სოციალური დაცვა;
	7. შშმ პირთა სოციალური დაცვა;
	8. შშმ პირის მომვლელის ყოველთვიური დახმარება;
	9. სოციალურად დაუცველი ან უპატრონო გარდაცვლილის ოჯახის დახმარება;
	10. სადღესასწაულო დღეების დახმარება;
	11. ლეიკემიით დაავადებულთა ფინანსური დახმარება;
	12. ჰემოდიალიზის სეანსებით მოსარგებლე ბენეფიციართა ტრანსპორტის ხარჯით უზრუნველყოფა;
	13. საქართველოს ტერიტორიული მთლიანობისათვის ომში დაღუპულთა ოჯახების დახმარება;
	14. უსინათლოთა ყოველთვიური დახმარება;
	15. სამამულო ომის ვეტერანთა ყოველთვიური დახმარება;
	16. დევნილთა ყოველთვიური დახმარება;
	17. მრავალშვილიანი ოჯახების დახმარება;
	18. მარჩენალდაკარგული ბავშვების დახმარება;
	19. მარტოხელა მშობლების დახმარება;
	20. სხვადასხვა დახმარებები.
2. **ახალშობილთა ოჯახების დახმარების პროგრამა;**

პირველი ბავშვის შეძენისას ოჯახისათვის გაწეული დახმარება შეადგენს 100 ლარს, მეორე ბავშვის შეძენის შემთხვევაში\_150 ლარს, მესამე\_200 ლარს, მეოთხე\_250 ლარს, მეხუთე\_300 ლარს და ყოველი მომდევნო ბავშვის შეძენისას თანხა იზრდება 50 ლარით. ტყუპების შეძენის შემთხვევაში თანხა განისაზღვრება 500 ლარით. სამი და მეტი ტყუპის შეძენის შემთხვევაში დახმარება განისაზღვრება 1500 ლარით.

1. **ომის ვეტერანთა და იძულებით გადაადგილებულ პირთა დაკრძალვის პროგრამა** (დაკრძალვის ხარჯი შეადგენას 250 ლარს);
2. **სტიქიური მოვლენების, ხანძრის შედეგად დაზარალებულთა და მძიმე საცხოვრებელი პირობების მქონე მოქალაქეთა მატერიალური დახმარების პროგრამა მ.შ.:**

 .1. სტიქიური მოვლენების შედეგად დაზარალებულ და მძიმე საცხოვრებელი პირობების მქონე მოქალაქეთა დახმარება;

 .2. უსახლკარო პირთა მინიმალური საცხოვრებლით უზრუნველყოფა.

აღსანიშნავია, რომ 2019 წელს გასულ წელთან შედარებით 158.1 ათასი ლარით მეტი დაიგეგმა მოსახლეობის ჯანმრთელობის დაცვასა და სოციალურ უზრუნველყოფაზე.

*მიმდინარე წლის 9 თვეში სოციალური მიმართულებით დახარჯულია 415.2 ათ.ლარი.*

* სამედიცინო კვლევებისა და მომსახურეობისთვის შემოსულია 602 განცხადება. მათ შორის ადმინისტრაციული დაპირება გაიცა 574 მოქალაქეზე თანხით 276 617 ლარი. გასული წლის ანალოგიურ პერიოდთან შედარებით 62 431 ლარით მეტი (2018 წელს გაცემულია 466 ადმინისტრაციული დაპირება თანხით 214 186 ლარი);
* სამედიცინო კვლევებისა და მომსახურეობისთვის ფინანსური ანგარიშსწორება მოხდა 221 640 ლარზე და ისარგებლა 470 მოქალაქემ.

გასული წლის ანალოგიურ პერიოდთან შედარებით შემოსული განცხადებების რაოდენობა ასე გამოიყურება

* მედიკამენტის შესაძენად გადარიცხულია 32 966 ლარი;
* C ჰეპატიტის სახელმწიფო პროგრამაში ჩართვისთვის საჭირო კვლევების დასაფინანსებლად დახმარება გაეწია 4 მოქალაქეს, თანხით 477 ლარი.
* სარიტუალო ხარჯებისთვის დახმარება გაეწია სოციალურად დაუცველ 32 გარდაცვლილის ოჯახს თანხით 6 400 ლარი.
* ერთჯერადი ფინანსური დახმარება გაიწია 387 მოქალაქეზე თანხით 38 650 ლარი.
* ჰემოდიალიზის სახელმწიფო პროგრამით მოსარგებლე პირთა დახმარება სატრანსპორტო ხარჯით 14 900 ლარი ( 18 მოქალაქე ).
* ლეიკემიით დაავადებულთა დახმარება 1 800 ლარი (3 მოქალაქე).
* ალილოს დღესასწაულთან დაკავშირებით, სოციალურად დაუცველ და უკიდურესად გაჭირვებულ 150 ოჯახს გაეწია 2820 ლარის ღირებულების დახმარება საკვები პროდუქტების სახით (აღსანიშნავია, რომ წელს პირველად გაცდა დახმარება დაბის მასშტაბს) .
* 1989 წლის 9 აპრილს დაზარალებულ 2 მოქალაქეს ---600 ლ (თითოეულს 300 ლ).
* ფაშიზმზე გამარჯვების დღესთან დაკავშირებით სამამულო ომის 7 ვეტერანს გადაერიცხა 1 400 ლ (თითოეულს 200ლ).
* მრავალშვილიანი ოჯახების დასახმარებლად დახარჯულია 5 250 ლარი (23 ოჯახი).
* საქ. ტერიტორიული მთლიანობისათვის ომში დაღუპულთა ოჯახებს, რომლებიც არ არიან ჩართულნი სახელმწიფო პროგრამაში —4 000 ლ.
* 2008 წლის 8 აგვისტოს ომში დაღუპული გმირის ოჯახის დახმარება 500 ლარი.
* ომის ვეტერანებს ყოველთვიური დახმარება კომუნალური გადასახადებისათვის \_ 2 160ლ (6 ვეტერანი).
* უსინათლოთა კავშირის წევრ მოქალაქეებზე ყოველთვიური დახმარება კომუნალური გადასახადებისათვის 20 820 ლ ( 80 პიროვნება).
* დევნილთა ყოველთვიური დახმარებისთვის დახარჯულია 2940 ლარი (20 ოჯახი).
* აუტიზმის და დაუნის სინდრომის საერთაშორისო დღეებთან დაკავშირებით 6 ბენეფიციარს გაეწია დახმარება (თითოეულს 100 ლარი) -- 600 ლარის ოდენობით.
* ჩერნობილის ა/ე აფეთქების სალიკვიდაციო სამუშაოებისას დაზარალებულებს (6 პიროვნება) გაეწია დახმარება 600 ლარის ოდენობით.
* შშმ პირთა სამდიცინო მომსახურებაზე დაიხარჯა 11 166 ლარი (20 ბენეფიციარი).
* შშმ პირის მომვლელის ქვეპროგრამით სარგებლობს 42 შშმპ და დახარჯულია 7 590 ლარი.
* შშმ პირთა ტრანსპორტით მომსახურებისთვის დახარჯულია 230 ლარი.
* კოხლეარული იმპლანტით მოსარგებლე 0-დან 18 წლამდე ასაკის ბენეფიციართა ელემენტის შესაძენად დახარჯულია 1 996 ლარი.
* 100 წელს გადაცილებულთა ფინანსური დახმარება 1 000 ლარი (2 პიროვნება).
* მარტოხელა მშობლების ფინანსური დახმარება 1 200 ლარი (6 განცხადება).
* მარჩენალდაკარგული ოჯახების დახმარება 1 300 ლარი (8 ახალგაზრდა).
* ახალშობილთა ოჯახების დახმარების პროგრამის განსახორციელებლად დახარჯულია 17 400 ლარი (121 ოჯახი).
* ომის ვეტერანის დაკრძალვის ხარჯი შეადგენს 500 ლარს.
* სტიქიური მოვლენების და ხანძრის შედეგად დაზარალებული და მძიმე საცხოვრებელი პირობების მქონე მოქალაქეების დახმარების პროგრამით დახარჯულია 26 290 ლარი. მათ შორის: 1-ლი კატეგორიის მქონე 13 ოჯახს გაეწია დახმარება 20 400 ლარის ოდენობით (აქედან: ხანძრის შედეგად დაზარალებული 5 ოჯახი, თანხით 10 800 ლარი, ძლიერად დაზიანებული და საცხოვრებლად საშიში \_ 8 ოჯახი, თანხით \_ 9600 ლარი); 1 განცხადებაა დაკმაყოფილებული მეორე კატეგორიის ხანძრით \_ 1000 ლარი, 8 განცხადება \_ მესამე კატეგორიის ხანძარი 4400 ლარი. უსახლკარო ოჯახის ბინის ქირით უზრუნველსაყოფად დახარჯულია 490 ლარი (7 თვე).
* მუნიციპალიტეტის ბიუჯეტის სარეზერვო ფონდიდან თანხის განკარგვის მიზნით შექმნილი კომისიის რეკომენდაციის საფუძველზე მერიის სარეზერვო ფონდიდან სოციალურ პროგრამებზე გამოყოფილი იქნა 28 500 ლარი. აქედან 10 000 ლარი გადაირიცხა სოფელ მარელისში მცხოვრებ მამუკი ლორთქიფანიძის მრავალშვილიანი ოჯახისთვის სახლის ასაშენებლად. სახლი უკვე აშენებულია, მიმდინარეობს გადახურვა. 10 000 ლარით სოფელ ბეჟათუბანში მცხოვრებ თამაზი კაკიაშვილისთვის შეძენილი იქნა კაპიტალური სახლი, რომელსაც რკინიგზის მშენებლობის დროს სრულიად დაენგრა საცხოვრებელი. 6000 ლარი გამოყოფილი იქნა განსაკუთრებით მძიმე ჯანმრთელობის მდგომარეობის მქონე მოქალაქეებისთვის.
* ა(ა)იპ სათნოების სახლში, დღეის მდგომარეობით უფასო სადილს იღებს 73 ბენეფიციარი. მიმდინარე წლის 9 თვეში სათნოების სახლს ბენეფიციართა კვებაზე გაწეული აქვს 23113 ლარის ხარჯი. ბენეფიციართა კვებასთან ერთად უკიდურესად გაჭირვებულ ოჯახებს განცხადებების საფუძველზე სასადილო ეხმარება საკვები პროდუქტით და ამ მიმართულებით გაწეული დახმარება შეადგენს 877 ლარს.
* ა(ა)იპ საზოგადოებრივი ჯანდაცვის ცენტრი მიმდინარე წელს ახორციელებს 10 სხვადასხვა პროგრამას. გარდა სახელმწიფო პროგრამებისა, ჯანდაცვის ცენტრის ინიციატივით ჩატარდა მოზარდების ფარისებრი ჯირკვლის პათოლოგიების კვლევა. გამოკვლეული 259 მოზარდიდან სხვადასხვა სახის პათოლოგია აღმოაჩნდა 34,7%. კიბოს სკრინინგის პროგრამის ფარგლებში გამოკვლეული იქნა 177 ბენეფიციარი, აქედან ონკოდაავადება გამოვლენილი იქნა 10 პაციენტში, რომელთაც შესაბამისი მომსახურება დაუფინანსდათ მერიის მიერ. მიმდინარეობს C ჰეპატიტის, შიდსის და ტუბერკულოზის ინტეგრირებული საპილოტე სკრინინგ-პროგრამა, სადაც გამოკვლეული უნდა იქნას 2286 ბენეფიციარი. ამ ეტაპზე 1430 გამოკვლეულიდან დადებითია 13 შემთხვევა.
* მუნიციპალიტეტის მოსახლეობას მომსახურებას უწევს 14 ს/ამბულატორია, რომელთაგან 4 ორბრიგადიანია, დანარჩენი 10 \_ ერთბრიგადიანი. სულ 18 ექიმი და 19 ექთანი. სამსახურმა მიმდინარე წელს განახორციელა მონიტორინგი ამბულატორიებში. მონიტორინგისას გამოიკვეთა პრობლემები, რომლებიც აღნუსხულია. მიმდინარე წელს რეაბილიტაცია უტარდება ვახანის, ფარცნალის, ხიდრისა და წყალაფორეთის ამბულატორიებს, რომლებზეც უკვე გაფორმებულია ხელშეკრულებები და ნოემბრის ბოლოს უნდა დასრულდეს სამუშაოები. ერთ-ერთ მთავარ გამოწვევად კვლავ რჩება სოფელ ნადაბურის ამბულატორია. აღნიშნულის თაობაზე მიმდინარეობს კონსულტაციები და მომავალი წლისთვის ვფიქრობთ, შევძლებთ, რომ დადებითად გადაწყდეს საკითხი. ასევე, რიკოთის საუღელტეხილო მონაკვეთის მშენებლობისას ხუნევი/ხევის შემადგენლობაში შემავალი ხევის ორდონიანი ამბულატორია, რომელიც განთავსებულია ყოფილი ფოსტის შენობაში, მოყოლილია ნგრევის ზოლში. აღნიშნულის თაობაზე გაიგზავნა მიმართვა ინფრასტრუქტურის სამინისტროში. როგორც მოგეხსენებათ, მიმდინარეობს სფეროს რეორგანიზაცია. რეორგანიზაციის შედეგად უნდა გადაიხედოს გეოგრაფიული არეალი და მოსახლეობის საჭიროებიდან გამომდინარე, აქტიურად ვიქნებით ჩართული სამედიცინო პერსონალის დამატების პროცესში. ასევე, ცუდი მდგომარეობაა სოფელ ზვარის ამბულატორიაში. მომავალი წლიდან ეტაპობრივად მოხდება ამბულატორიების შიდა კომუნიკაციების მოწესრიგება, რათა სამედიცინო პერსონალს შეეძლოს მოწესრიგებულ გარემოში გაუწიოს მომსახურება მოქალაქეებს.
* მოქალაქეებს სამსახურის მიერ ყოველდღიურ რეჟიმში გაეწევათ კონსულტაცია საყოველთაო ჯანდაცვის დაზღვევის პროგრამით გათვალისწინებულ მომსახურებასა და ქრონიკული დაავადებების სამკურნალო მედიკამენტებით უზრუნველყოფის პროგრამის შესახებ.
* ხარაგაულის მუნიციპალიტეტში 1160 ოჯახია სოციალური შემწეობის მიმღები. გასული წლის სექტემბერის მონაცემებით შემწეობას იღებდა 1141 ოჯახი. სამსახურის მიერ იმერეთის სოციალური მომსახურების სამხარეო ცენტრს გადაეგზავნება შუამდგომლობები მოქალაქეთა შესახებ, რომლებიც არ ეთანხმებიან მინიჭებულ სარეიტინგო ქულებს და ითხოვენ ვადაზე ადრე გადამოწმებას სოც. აგენტის მიერ. მიმდინარე წლის ცხრა თვეში გადამოწმების მიზნით შემოსულია 9 განცხადება, რაც დაუყოვნებლივ გადაგზავნილია მომსახურების სააგენტოს სამხარეო ცენტრში. გასული წლის ანალოგიურ პერიოდში შემოსული იყო 19 განცხადება.
* სამსახური აქტიურად თანამშრომლობს ვეტერანების საქმეთა სახელმწიფო სამსახურთან, გაიწევა კონსულტაციები ვეტერანებისთვის აქტუალურ საკითხებზე, ასევე, ხდება მათი დახმარება მუნიციპალური პროგრამის ფარგლებში.
* სამსახურის მიერ გარკვეული მუშობა მიმდინარეობს თვითმმართველი ერთეულის ტერიტორიაზე მცხოვრებ იძულებით გადაადგილებულ პირთა დასახმარებლად. მუნიციპალიტეტის 20 ადმინისტრაციული ერთეულის კერძო სექტორში განსახლებულია 91 დევნილი პიროვნება, რომელიც გაერთიანებულია 35 ოჯახად. როგორც მოგეხსენებათ, აქ არ არსებობს დევნილთა კომპაქტური დასახლება და მუნიციპალიტეტში მოქმედი ყველა სოციალურ პროგრამაში შეძლებისდაგვარად ჩართულები არიან დევნილები; გარდა ამისა, წელს პირველად სამსახურის მიერ ინიცირებული იქნა დევნილთა ყოველთვიური დახმარების ქვეპროგრამა, რომლის ფარგლებშიც ოჯახს ერიცხება თვეში 20 ლარი. ვგეგმავთ, მომავალი წლიდან თანხა გავზარდოთ 30 ლარამდე. უნდა აღინიშნოს, რომ მსგავსი პრეცენდენტი არცერთ მუნიციპალიტეტში არაა. ადგილობრივი ხელისუფლების მიერ, გამონაკლისის სახით, ხდება უკიდურესად გაჭირვებული დევნილი ოჯახების და მარტოხელა მოხუცების დახმარება საშეშე მერქნით.
* სამსახურის მიერ ინიცირებული იქნა უსახლკაროთა რეგისტრაციის წესი. მიმდინარეობს განაცხადების მიღება. დღეისთვის შემოსულია 3 განცხადება, რომლებიც წლის ბოლომდე დამუშავებული იქნება სამუშაო ჯგუფის მიერ.
* სამსახურის მიერ ასევე ხორციელდება ეკომიგრანტი ოჯახების ადგილობრივ დონეზე მომსახურება. მიმდინარე წელს შესწავლილია 6 ოჯახი და გადაგზავნილია შესაბამის უწყებაში.